**KORTERI KAPITAALREMONT PÄRNUS**

42 m2, kolm tuba

Korter asub 2-korruselise kivimaja teisel korrusel ja on musta karbi kujul. Kõik siseseinad ja põrandad on lammutatud, korter on tühi ja lammutuspraht utiliseeritud.

Ehitustöid tohib teha vaid selleks seadusega ettenähtud aegadel arvestades teiste majaelanikega.

Ehitaja koristab ja puhastab enda järelt üldkasutatavad pinnad (trepikoda) igapäevaselt ning tagab ehitustööde aegse korra ja puhtuse ka hoovialal. Ehitustööde käigus tekkiva ehitusprahi äraveo ja utiliseerimise korraldab ehitaja.

Ehitusmaterjalid tellib ja organiseerib objektile tellija, nende tuppa tassimise teostab ehitaja. Ehitaja on volitatud ka ise vajalikud materjalid tooma, kui see on vajalik ehitustööde kiireks jätkamiseks.

Ehitustööd arvega ettevõttele (mitte KM kohuslane), maksmine ülekandega.

Garantiiperiood 2 aastat.

Ehitaja esitab tööde ajagraafiku, koostab vajadusel ka kaetud tööde aktid (tähtsamate tööde ülesse pildistamine) ning on võimeline pidama ehituspäevikut.

Ehitustööd vastavalt esitatud joonistele (001…008). Tööde hulka kuulub muuseas:

EELTÖÖD:

* Korteri ülevaatus
* Vajalikud mõõtmised
* Tööde nimekirja korrigeerimine (vajadusel)
* Vajalike materjalide nimekirja koostamine ja tellitavate koguste määramine
* Tööde ajagraafiku koostamine

PÕRANDAD:

* Olemasolev paneelpõrand puhastada, avad ja vahed täita montaaživahuga (ettevalmistus ujuva põranda ehituseks)
* Ujuva põranda ehitamine – 20mm jäik põrandavill + 50mm EPS80 + 2x pvc kile (ülesse pöördega, vuugid teibitud) + kipsvalu 40mm. Seinte ääres betoonivalu servalint 8mm
* Eluruumides põranda puhastamine ja katmine nakkedispersiooniga, põranda viimistlus: liimitav LVT parkett/plaat
* Duširuumis rajada põrandale nõuetele vastavad kalded ja hüdroisolatsioon
* Duširuumi põranda plaatimine ja vuukimine (plaadid 10x10cm), nurkade silikoonimine

SEINAD:

* Joonisel näidatud korteri välisseinad ja korstnajalg puhastada lahtistest osadest, akende all laduda ülesse mõned puuduvad tellised ning krohvida (krohvivõrk). Krohvitud seinad pahteldada, kruntida ja värvida
* Joonisel näidatud kiviseinad puhastada, vuugid tihendada ja täita tsemendisegu ning akrüüliga. Kiviseinad kruntida ja värvida kaks korda
* Rajada uued siseseinad joonisel näidatud konstruktsioonis ja mahus. Kivivillaga soojustatud metallkarkass (samm 400mm) kergseinad, enamasti on seintes kipsplaadi all ka 10mm osb-plaat. Kipsseinte vuugid teipida ja pahteldada, nurkades metall-liistud, seinad kruntida ja värvida.
* Paigaldada joonisel näidatud seintele horisontaalne laudis (kinnitus osb külge). Kasutatavad voodrilauad kruntida ja värvida üks kord enne ja teine kord peale paigaldamist
* Duširuumi paigaldada elektriline põrandaküttekaabel
* Duširuumi seinad (niiskuskindel kipsplaat) katta hüdroisolatsiooniga. Seinad plaatida keraamiliste plaatidega laeni, vuukimine ja nurkade silikoonimine
* Paigaldada joonistel näidatud vaatlusluugid
* Ehitada välja tugevdatud laekarniis soojuspumba siseosa paigaldamiseks

LAED:

* Paigaldada eluruumidesse metallkarkassil kipslagi. Lagi tuua alla minimaalselt (ca 50mm), paigaldada kivivillsoojustus ja kipsplaadi alla aurutõkkepapp. Lae vuugid teipida ja pahteldad, lagi kruntida ja värvida kaks korda
* Paigaldada esiku voodrilauaga lagi (puitkarkassil), laudise all aurutõkkepapp. Voodrilauad kruntida ja värvida üks kord enne ja teine kord peale paigaldamist
* Paigaldada metallkarkassil duširuumi kipslagi (niiskuskindel kipsplaat). Lae vuugid teipida ja pahteldada, lagi kruntida ja värvida niiskuskindla värviga kaks korda
* Paigaldada joonistel näidatud vaatlusluugid

UKSED JA AKNAD:

* Demonteerida olemasolev korteri välisuks
* Paigaldada uus korteri välisuks seina välispinna tasandisse
* Olemasolevad PVC aknad säilivad. Tihendada akende vuugid kasutades montaaživahtu ja akna tuuletõkketeipi ümber akna perimeetri
* Krohvida välisukse sisemised paled (täisnurga all)
* Krohvida ja ehitada kipsplaadist akende sisemised paled (täisnurga all). Kipsplaadi tagune täita kivivilla või montaaživahuga täies ulatuses
* Paigaldada aknalauad (3tk), akrüülida servad
* Duširuumi aknapaled ja aknalaud kaetud keraamiliste plaatidega
* Paigaldada kolm siseust
* Paigaldada värvitud ukse- ja põrandaliistud, akrüülida liistude vuugid, viimane värvikiht koos seintega

SANTEHNILISED TÖÖD:

* Paigaldada kanalisatsioonitorustik ja duširuumi põrandatrapid joonisel näidatud mahus
* Paigaldada veemõõtja ning veetorustik joonisel näidatud mahus
* Sanitaartehnilised tööd pildistada tööde ajal ülesse ja protokollida
* Paigaldada elektriline soojaveeboiler
* Paigaldada dušisegisti
* Paigaldada WC-pott
* Kõik ühendamata sooja- ja külmaveeotsad varustada kuulkraanidega

VENTILATSIOONITÖÖD:

* Ehitada välja ventilatsioonitorustik joonisel näidatud mahus – D120 metalltoru köögi kubule ja duširuumile. Tihendada ühendused šahtiga
* Puurida välisseina üks D125 ava Fresh-klapile. Paigaldada klapi sise- ja välisosa
* Olemasoleva korstnajala üks lõõriava sulgeda (müürida täis), paigaldada üks tahmatops ning üks väljatõmbeklapp

ELEKTRITÖÖD:

* Tuua trepikojast korterisse uus elektri peakaabel
* Paigaldada korterisse uus süvistatud elektrikilp, kaitsmete paigaldus ja ühendamine
* Paigaldada korterisisene elektriarvesti (mitte Elektrilevi oma)
* Ehitada välja korterisisene elektrijuhtmestik joonisel näidatud mahus (seinasisene ja lae pealne kaabeldus), vajalik juhtmete ja karpide freesimine (enne krohvitöid)
* Paigaldada cat6 kaabeldus joonisel näidatud mahus, ühendada pistikupesadega
* Elektrikaabelduse täpne paiknemine pildistada tööde ajal ülesse
* Paigaldada duširuumi elektriline põrandaküttekaabel
* Paigaldada ja ühendada pistikud ja lülitid joonisel näidatud mahus
* Valgustite paigaldus
* Vormistada nõuetekohane elektripaigaldise audit